Diari Oficial de la Generalitat Valenciana


Sumari del DOGV 9736, del 30-11-2023 (2023/11744)

RESOLUCIÓ de 21 de novembre de 2023, de la Direcció General de Personal Docent, en execució de la resolució estimatòria del recurs d'alçada contra l'acta definitiva de mèrits, en el marc del concurs oposició convocat per l'Ordre 72/2022, de 26 de desembre, de la Conselleria d'Educació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/11592


Data del document
:   21-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 21 de novembre de 2023, de la Direcció General de Personal Docent, en execució de la resolució estimatòria del recurs d'alçada contra l'acta definitiva de mèrits, en el marc del concurs oposició convocat per l'Ordre 72/2022, de 26 de desembre, de la Conselleria d'Educació, Cultura i Esport.  
 [2023/11698]  
Vista la Resolució de 6 de novembre de 2023, de la directora general de Personal Docent, per la qual s'estima el recurs interposat per María del Carmen Ureña Gutiérrez contra l'acta de valoració de mèrits definitiva, en el marc de l'Ordre 72/2022, de 26 de desembre, de la Conselleria d'Educació, Cultura i Esport, per la qual es convoca el procediment selectiu de concurs oposició als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques i professors de Música i Arts Escèniques (DOGV 9500, 29.12.2022).  
Aquesta resolució establix que s'estima el recurs d'alçada interposat per María del Carmen Ureña Gutiérrez contra la puntuació atorgada pel tribunal V2 de l'especialitat de Llengua Castellana i Literatura de data 24 de juliol de 2023, per la qual es publica l'acta de valoració de la fase de concurs de mèrits definitiva, i modifica la puntuació obtinguda en el subapartat 2.1 de l'annex I de manera que se li atorguen 0,5000 punts (en lloc de 0 punts).  
Tenint en compte que la puntuació final de María del Carmen Ureña Gutiérrez després de l'execució del recurs és de 6,0227, i que, la puntuació de l'última persona seleccionada del seu tribunal era de 5,8545, i supera, per tant, aquesta puntuació.  
En virtut de tot el que s'ha exposat i fent ús de les atribucions conferides per l'article 8 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i la resta de normativa aplicable, resolc:  
  
  
Primer  
Modificar la llista d'aspirants que han superat el concurs oposició convocat per l'Ordre de 26 de desembre de 2022, de la Conselleria d'Educació, Cultura i Esport, per a la provisió de places vacants en el cos de professors d'Ensenyament Secundari, en el sentit d'incloure-hi María del Carmen Ureña Gutiérrez, en l'especialitat de Llengua Castellana i Literatura.  
  
Segon  
Nomenar María del Carmen Ureña Gutiérrez, com a funcionària en pràctiques, del cos de professors d'Ensenyament Secundari, especialitat Llengua Castellana i Literatura, i adscriure-la provisionalment al lloc 907750, de l'IES Blasco Ibáñez de Cullera, amb efectes administratius des de l'1 de setembre de 2023 i efectes econòmics de la presa de possessió, des de l'1 de desembre de 2023.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant la Direcció General de Personal Docent en el termini d'un mes comptador des de l'endemà de la publicació; o bé un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la notificació, d'acord la Llei 29/1998, de 13 de juliol, reguladora de la jurisdicció contenciosa administrativa, això sense perjudici de qualsevol altre que s'estime convenient.  
  
València, 21 de novembre de 2023.- La directora general de Personal Docent: Sonia Amelia Sancho de Vicente.